**Učenka/učenec 4.b razreda!**

**Si končal/-a nalogo, ki je bila na programu v torek, 24.3.2020?**

**Pohvala vsem, ki ste nalogo končali in mi jo tudi poslali na mail. Ostali še to naredite. Veselim se vaših izdelkov.**

**Nalogo, ki je pred vami, končajte do petka, 4.4.2020. Fotografirajte izdelek in pošljite na elektronski naslov** lumosdornava@gmail.com

**4.b razred – likovna umetnost Torek, 31.3.2020**

**Likovna naloga:** svetle in temne barve

**Likovni motiv:** Cvetje

**Likovna tehnika:** različni risarski in slikarski materiali - svinčnik, lesene barvice, flomastri...

**Priprava na delo**

Za delo boš potreboval/-a: list papirja (lahko je risalni papir, pisarniški papir, karton...papir na katerega ustvarjaš je brez črt), lesene barvice, svinčnik, voščenke (če jih imaš doma), flomastri.

**Uvod v delo**

**Razmisli!** Kako vidiš barve predmetov ali narave zjutraj, čez dan in zvečer?

Katere barve so svetle in katere barve so temne?

Pomoč, ki ti bo kasneje koristila pri delu: lesene barvice razvrsti v dva dela: na eno stran samo svetle barve, na drugo stran samo temne barve.

**Ustvarjanje**

Na list papirja s svinčnikom nariši (ali morda še bolje – čečkaj) črte. Riši v različnih smereh in različne črte**.** Rišeš lahko tudi tako, da se delaš »kot, da spiš« - zapreš oči.

****

Z upoštevanjem svetlih in temnih barv naslikaš cvetje: cvet+steblo+listi. Likovni motiv poiščeš v črtah, ki si jih narisal. Pusti domišljiji prosto pot!



**Uspešen/-a boš:**

* naslikal/-a si sliko s svetlimi in temnimi barvami,
* cvetlice si enakomerno razporedil/-a na ploskvi,
* oblike cvetja so izvirne.

**Ko končaš likovno delo – razmisli!**

Odgovore napiši na hrbtno stran izdelka.

Kako si bil uspešen? Kaj ti je uspelo zelo dobro? Kaj bi naredil/-a drugače? Kako in zakaj?

Saj veš:   

Še nekaj pomoči za delo – **Barvni krog.**

 